
Opdatering af metoden til beregning af strukturel saldo 


I forbindelse med Økonomisk Redegørelse, december 2014 er det hovedreviderede nati- 
onalregnskab implementeret i konjunkturvurderingen. I den forbindelse er Fi- 
nansministeriets metode til beregning af den strukturelle saldo opdateret. 


Metodeopdateringen vedrører navnlig beregningen af de offentlige finansers kon- 
junkturfølsomhed i forhold til udsving i output- og beskæftigelsesgab. Endvidere 
er beregningen tilpasset det reviderede nationalregnskab. Endelig er de strukturelle 
niveauer for overførsler til udlandet, som er omfattet af det statslige delloft for 
driftsudgifter, sat lig de faktiske udgifter for at sikre parallelitet mellem udgifts- 
virkningen under loft og virkningen på strukturel saldo. 


Samtidig med opdateringen af metoden til beregning af strukturel saldo, er meto- 
den til beregning af output- og beskæftigelsesgab opdateret og genestimeret på nyt 
nationalregnskab, zf. Opdatering af Finansministeriets beregning af konjunkturgab og struk- 
turelle niveauer (tilgængelig på www.fm.dk). Gabene anvendes i beregningen af den 
strukturelle saldo som led i konjunkturrensningen af den faktiske saldo. 


Den isolerede virkning af justeret konjunkturfølsomhed samt ændret behandling 
af ovetførsler til udlandet svarer i de aktuelle år 2014-16 til mellem 0,05-0,15 pct. 
af BNP, mens virkningen af ændret behandling af baneinvesteringer i det hoved- 
reviderede nationalregnskab og investeringer i Femern landanlæg isoleret svækker 
den strukturelle saldo med mellem 0,05-0,10 pct. af BNP i 2014-16. 


For historiske år er revisionerne, inklusive virkningen af reviderede gab-skøn og 
øvrige virkninger afledt af det hovedreviderede nationalregnskab, i nogle tilfælde 
større. Overordnet er billedet af den historiske udvikling i den strukturelle saldo 
stort set uændret. 


1. Beregning af de offentlige finansers konjunkturfølsomhed 

De offentlige finansers konjunkturfølsomhed er beregnet ved hjælp af den 
makroøkonomiske model ADAM". Konjunkturfølsomheden er således baseret på 
de estimerede sammenhænge og institutionelle forhold, som indgår i modellen. 
Dermed medtages afledte effekter på samfundsøkonomien og det muliggør føl- 
somhedsanalyser med hensyn til robustheden af resultatet, jf. biag 1. 


Princippet er overordnet, at der simuleres et stiliseret normalt”) konjunkturfor- 
løb med skiftevis høj- og lavkonjunktur. Den simulerede virkning på de konjunk- 


1 Beregningen er gennemført på modelversion OKT14, som er den første modelversion, der indarbejder det 
hovedreviderede nationalregnskab. 

turfølsomme dele af den offentlige saldo i modelberegningen, inkl. afledte virk- 
ninger via lønninger og priser, sættes i forhold til de BVT- og beskæftigelsesud- 
sving, der fremkommer af beregningen. Det gøres ved en simpel regression, hvor 
konjunkturpåvirkningen af finanserne regresseres på output- og beskæftigelsesga- 


bet. 


Resultatet indebærer en svagt øget budgetfaktor i forhold til de hidtidige forud- 
sætninger (ca. 0,77 mod ca. 0,74 tidligere). Omvendt forskydes den relative vægt 
mellem output- og beskæftigelsesgabet i beregningen af det sammenvejede kon- 
junkturgab i retning af relativt større vægt på beskæftigelsesgabet. Det første for- 
hold indebærer en svagt øget budgetfølsomhed for et givet sammenvejet konjunk- 
turgab, mens det andet forhold omvendt dæmper udsvingene i det sammenvejede 
konjunkturgab en smule. Overordnet er vurderingen af de offentlige finansers 
generelle konjunkturfølsomhed således ikke ændret. 


Finansministeriets metode til beregning af de offentlige finansers konjunkturføl- 
somhed afviger fra fx OECD's og EU's metode, som i stedet for en modelbereg- 
ning tager udgangspunkt i direkte estimationer af separate budgetposters konjunk- 
turfølsomhed på baggrund af historiske data. Denne metode vurderes at være 
mere usikker, idet usikkerhed omkring politikrensning af skattegrundlag og be- 
stemmelsen af gab vil overføres til estimaterne for budgetelasticiteterne”, 


Finansministeriets opdaterede beregning af de offentlige finansers konjunkturfølsomhed 

I beregningen udsættes økonomien for en række flerårige konjunkturstød, som 
skiftevis er positive og negative. Indledningsvis stødes til eksport, privatforbrug og 
investeringer, så BVT og beskæftigelse er højere end de strukturelle niveauer (sva- 
rende til en højkonjunktur). Herefter afvikles det positive stød, og produktion og 
beskæftigelse vender gradvist tilbage mod ligevægt. Efterfølgende udsættes øko- 
nomien for negative stød til eftersbørgselskomponenterne, svarende til en lavkon- 
junktur, som derefter afvikles. Stødene simuleres for to fulde (stiliserede) konjunk- 
turcykler over i alt 24 år, Jf. figur 1 og 2. 


2 Finansministeriets metode indebærer en budgetfølsomhed på ca. %4 mens EU-Kommissionens anvender en 
følsomhed i størrelsesordenen 0,6-0,65. Forskellen skal navnlig ses i lyset af, at Finansministeriets anvender et 
sammenvejet BVT- og beskæftigelsesgab, som svinger mindre end det BNP-gab, som EU-Kommissionen 
anvender. I vurderingen af den strukturelle saldo er forholdet mellem følsomhed og gabsving hinandens 
modstykker. 

Figur 1 Figur 2 

Simuleret konjunkturvirkning på realt BNP og Simuleret konjunkturvirkning på realt BVT, 
BVT beskæftigelse og erlagte arbejdstimer 

Kilde: Egne beregninger 


BVT-gabet, målt som realt BVTs afvigelse fra grundforløbet, svinger i forløbet 
mellem knap -3 pct. og knap 3 pct. Realt BNP, som også indeholder en svingende 
afgiftskomponent (realt), svinger lidt mere end BVT’. 


I ADAM-modellen svinger antallet af præsterede arbejdstimer lidt mindre henover 
konjunkturcyklen end produktionen og med en lille forsinkelse i forhold hertil. 
Det afspejler trægheder i tilpasningen mellem ændret produktion og ændret time- 
beskæftigelse. Der er i beregningen endvidere forudsat en vis træghed mellem 
ændringer i arbejdskraftefterspørgslen og ændringer i den faktiske beskæftigelse 
målt i hoveder. Forsinkelsen mellem udsving i produktion og beskæftigelse mat- 
cher den forsinkelse mellem outputgab og beskæftigelsesgab, som fremgår af Fi- 
nansministeriets skøn. Antagelsen indebærer, at fx en fremgang i produktionen og 
timebeskæftigelsen indledningsvist fører til en lille stigning i den gennemsnitlige 
arbejdstid, som derefter aftager i takt med, at virksomhederne gennemfører ansæt- 
telser og øger medarbejderstaben. Omvendt fører et uventet fald i produktionen 
indledningsvist til et vist fald i den gennemsnitlige arbejdstid (fx reduceres mæng- 
den af overarbejde o.l.). Denne effekt aftager i takt med, at medarbejderstaben 
tilpasses. Forsinkelsen fra ændringer i outputgab til beskæftigelsesgab svarer i gen- 
nemsnit til 0,6 år. 


Konjunkturudsvingene i modelsimulationen er afledt af skiftevis positive og nega- 
tive 3-årige stød til den efterspørgselsdrevne del af eksporten samt til investeringer 
og privatforbrug. Den konkrete efterspørgselssammensætning kan have betydning 
for, hvor meget de offentlige finanser påvirkes af et givet konjunkturgab. Fx med- 





3 Finansministeriets mål for outputgabet vedrører BVT, idet udsving i de reale afgifter (forskellen mellem 
BNP og BVT) principielt ikke bør indgå i mål for kapacitetspres i økonomien. De fleste institutioner bruger 
imidlertid et BNP-gab, idet BNP generelt er et mere anvendt begreb. Endvidere er det kun for få lande med 
høje og svingende afgifter (som Danmark), at der er nogen nævneværdig forskel mellem BVT- og BNP-gab. I 
de historiske data udviser BNP-gab noget større udsving end BVT-gab i forhold til den viste ADAM- 
beregning. Det afspejler primært, at der i ADAM-beregningen ikke stødes til bilkøbet, som er en post, der 
behandles særskilt i strukturel saldo beregningen. 

fører udsving i privatforbruget og til dels investeringer større udsving i de offent- 
lige indtægter fra moms og afgifter end ved udsving i eksporten. I beregningen er 
der sigtet efter, at privatforbruget svinger lidt mindre end eksporten, mens inve- 
steringerne svinger væsentligt mere, jf. føgur 3. 








Figur 3 Figur 4 
Udsving i efterspørgselskomponenter (reale) Udsving i løn samt lønkvote i privat sektor 

Kilde: Egne beregninger 


Finansministeriets beregning af den offentlige saldos konjunkturfølsomhed er 
som nævnt baseret på en modelberegning på den makroøkonomiske model 
ADAM, som indeholder en detaljeret opgørelse af de danske offentlige finanser. 
Metoden indebærer dermed også, at når udsving i output og beskæftigelse påvir- 
ker løn og priser, kan der herigennem være afledte konsekvenser på de offentlige 
finanser. Fx kan konjunkturdrevne virkninger på løn (herunder både privat og 
offentlig løn) have afledte virkninger på skattebetalingerne, på de offentlige løn- 
udgifter samt, via satsreguleringen, på udgifterne til indkomstoverførsler. Metoden 
indebærer også, at eventuelle saldovirkninger relateret til konjunkturdrevne æn- 
dringer i lønkvoten kan påvirke budgetfølsomheden, jf. figur 4. 


Estimation af de offentlige finansers konjunkturfølsomhed 

Der skelnes i beregningen af den strukturelle saldo mellem de poster, der indgår i 
konjunkturrensningen af den faktiske saldo, og de poster, der behandles særskilt. 
De poster, der behandles særskilt, udgøres blandt andet af indtægterne fra pensi- 
onsafkastskatten og Nordsøen, hvor udsvingene i højere grad er knyttet til udvik- 
lingen i renter, aktiekurser og oliepriser, jf. Finansministeriets metode til beregning af 
strukturel saldo (tilgængelig på fm.dk). Blandt de poster, som behandles særskilt, indgår 
også nogle poster — navnlig registreringsafgiften og selskabsskatten — der ligeledes 
har tendens til at svinge med konjunkturerne (om end de historiske udsving i disse 


4 Den telative størrelsesorden af udsving i efterspørgselskomponenterne er matchet efter de historiske ud- 
sving i perioden 1990-2013 (ESA95). De enkelte efterspørgselsgab er målt i forhold til simple HP-filtrerede 
strukturelle niveauet for hver efterspørgselskomponent og kalibreret så de samlede efterspørgselsgab er 
konsistent med Finansministeriets mål for outputgabet i hvert år. Samlet svarer udsvingene i privatforbruget 
(standardafvigelsen på efterspørgselsgabet) til ca. 85 pct. af udsvingene i eksporten, mens udsving i investe- 
ringerne er knap 2,5 gange større end udsving i eksporten. 


poster ikke altid er tidsmæssigt sammenfaldende med udsving i det sammenvejede 
konjunkturgab, hvorfor de behandles særskilt). I de stiliserede forløb, hvor blandt 
andet renten er fastholdt, udgøres den helt overvejende del af konjunkturbevægel- 
serne i den offentlige saldo af de poster, der konjunkturrenses ved hjælp af kon- 
junkturgabet, jf. Jeur 5 (de rode søjler). 





Figur 5 
Ændring af faktisk saldo på baggrund af konjunkturstød 

Kilde: Egne beregninger 


Udsvingene i henholdsvis realt BVT og beskæftigelse i forhold til grundforløbet, 
der tolkes som output- og beskæftigelsesgabet i beregningen, bruges til at forklare 
udsvingene i de konjunkturfølsomme poster (de røde søjler i figur 5), jf. Bening (1): 


(1) KBy = c + a, X BVT gab + &, x Qgab + € 
hvor KBy er ændringen i de konjunkturfølsomme poster (konjunkturbidraget KB) 
målt i forhold til BNP (y) i grundforløbet. BVTgab er outputgabet, og Qgab er 
beskæftigelsesgabet. 


Relationens forklaring af den modelberegnede konjunkturpåvirkning af finanserne 
er høj og standardafvigelsen på residualerne er lille, zf. abel 1 og figur 6. 

Tabel 1 Figur 6 
Estimationsresultat Faktiske og estimerede udsving ud fra output- 
og beskæftigelsesgab 








Pct. af BNP Pct. af BNP 

c -0,06 

a 0,30 =*= 

02 o4 = 

Samlet budgetfaktor (a4+ a2) 077 

R? 0,998 

Standardafvigelse på residual 0.05 

(procent af BNP) å 


mm Residual — Faktisk Kby — Predicted Kby 








Anm.: ***; signifikant på 0,005 niveau 
Kilde: Egne beregninger 


Ligning 1 kan omskrives, så den svarer til en samlet budgetfaktor (x; + &.) ganget 
på et sammenvejet konjunkturgab, zf. Agning (2): 


(2)KBy=c+(a; +42) X Serre a ad Fr ER gab) +e 


Den samlede budgetfaktor er estimeret til 0,30+0,47= 0,770g estimationen indike- 
rer en vægt på omkring 40 pct. på outputgabet og ca. 60 pct. på beskæftigelsesga- 
bet i beregningen af det sammenvejede konjunkturgab. Dette er lagt grund for 
metodeopdateringen. 


Beskæftigelsesgabet har således alt andet lige større gennemslagskraft på de kon- 
junkturfølsomme poster end et outputgab af samme størrelse. Det skal dog be- 
mærkes, at outputgabet typisk svinger mere end beskæftigelsesgabet. 


Bilag 1 indeholder en række robusthedstests af budgetfaktorens afhængighed af 
formen på og længden af konjunkturcyklerne samt af efterspørgselssammen- 
sætningen. Det bemærkes endvidere, at der er usikkerhed forbundet med vægt- 
ningen mellem de to gab i beregningen af det sammenvejede konjunkturgab. Det 
skal navnlig ses i lyset af, at der er en relativt høj korrelation mellem udsvingene i 
BVT og beskæftigelse i modelsimulationen, dvs. en risiko for multikollinearitet i 
regressionen, som kan medføre, at de relative vægte er usikkert bestemt. Virknin- 
gen af alternative gabvægtninger er dog i det store og hele begrænset, jf. boks 1. 





Boks 1 


Betydning af forskellige antagelser om gabvægtning 


De konkrete output- og beskæftigelsesgab, der anvendes i beregningen af den strukturelle saldo i 2000-16, er vist i 
figur a. Der er som nævnt en tendens til, at outputgabet svinger lidt mere end beskæftigelsesgabet, og at outputga- 
bet reagerer tidligere ved konjunkturomslag. En anden sammenvejning af output- og beskæftigelsesgabet kan der- 
for potentielt have betydning ved bratte konjunkturomslag som fx i 2009-10. 





Figur a 

Output- og beskæftigelsesgab 

Figur b 
Sammenvejning af konjunkturgab 

Det kan man fx se i figur b, hvor det sammenvejede konjunkturgab med den estimerede sammenvejning (40 pct. 
vægt på outputgabet og 60 pct. på beskæftigelsesgabet, dvs. 40/60) er sammenholdt med alternative sammenvej- 


ninger på 50/50 og 60/40. 


Set over en længere periode er virkningen på den opgjorte strukturelle saldo af en alternativ gabvægtning i det store 
og hele ret begrænset, men som nævnt med forskelle ved større konjunkturomslag navnlig i 2009, jf. figur c. 





Figur c 


Strukturel saldo ved forskellig vægtning af det sammenvejede konjunkturgab 

Kilde: Økonomisk Redegørelse, december 2014 og egne beregninger 


Beregning af delfølsomheder til beregning af historisk budgetfaktor 


Den estimerede samlede konjunkturfølsomhed på 0,77 er blandt andet baseret på 
sammensætningen af de offentlige finanser i det grundforløb, som er anvendt ved 


modelsimuleringen (ADAM langbank, november 2014). Ændringer over tid i de 


enkelte indtægter og udgifters andele af økonomien kan imidlertid give anledning 

til en vis variation i den samlede budgetfølsomhed. Det skal ses i lyset af, at kon- 
junkturfølsomheden varierer fra budgetpost til budgetpost. 


Til brug for beregningen af den strukturelle saldo over en årrække er der på den 
baggrund beregnet delfølsomheder for de enkelte budgetposter, jf. tabe! 2. Delføl- 
somhederne er beregnet på baggrund af gennemsnittet af 1-3 års virkningen i en 
modelsimulation, hvor udsvingene i efterspørgselskomponenterne følger de tre 
første år i det flerårige konjunkturstød. Der er i beregningen set bort fra labour- 
hoarding effekter, dvs. ændringen i beskæftigelse og BVT følger hinanden 1 til 1. 
Budgetelasticiteterne for de enkelte poster er typisk er lavest i år 1 og stigende fra 
år 1 til 3. Gennemsnittet af de tre år er grundet tilpasningstrægheder lavere end 
det, der skal til for, at den sammenvejede budgetfølsomhed på basis af delelastici- 
teterne svarer til den samlede estimerede budgetfølsomhed i det 24-årige konjunk- 
turforløb vist ovenfor (givet de budgetandele, der indgår i ADAM langbank, no- 
vember 2014). Budgetelasticiteterne i år 1-3 er derfor kalibreret op således, at den 
sammenvejede budgetfaktor på baggrund af budgetandelene i grundforløbet sva- 
rer til den estimerede faktor på 0,77, jf. nedenfor. 


På baggrund af modelberegningen udregnes først den procentvise ændring i hver 
budgetpost i forhold til den procentvise ændring i realt BVT (som i beregningen 
svarer til ændringen i beskæftigelsen), zf. Agning (3) nedenfor. På baggrund af reaktio- 
nen i år 1-3 findes en gennemsnitlig reaktion for den enkelte budgetpost, 77. kening 
(4). Denne anvendes sammen med de konkrete budgetandele til at beregne en 
samlet budgetfaktor for året, jf. /igning (5). 


mult base 


(Arsene? — Budgetpost;; 
(3) Xit = 





base 
i,t 


Budgetpost 





| for t =1,2,3 





FYR" z FYF? 
FYF? 





— Budgetpost?" 
> Nit base i 
Y, Å 


(S)&, = : 





100 


Fx svarer elasticiteten af det (nominelle) provenu fra personlige indkomstskatter 
til ca. 1,4, dvs. hvis realt BVT er 1 pct. over normalen, vil det typisk være forbun- 
det med, at dette provenu er ca. 1,4 pct. over normalen. For arbejdsmarkedsbidra- 
get er elasticiteten noget højere på ca. 2, hvilket skal ses i lyset af, at det nominelle 
provenu også øges af, at lønningerne typisk er over normalen i en højkonjunktur. 
For en anden stor indtægtspost — moms — et elasticiteten også høj på ca. 2, hvilket 
afspejler relativt store udsving i momsbelagte investeringer, i forbrugskomponen- 

ter med høj momsbelastningsgrad, samt at der også indgår nominelle effekter via 
øgede priser. 


Udgifter indgår i tabellen med negative budgetandele for at angive, at højere ud- 
gifter svækker finanserne. Elasticiteterne angiver den procentvise ændring i udgif- 
ten ved en forøgelse af realt BVT og beskæftigelse på 1 pct. Det er især udgifterne 
til dagpenge, aktivering og løntilskud, der har negative og numerisk store elastici- 
teter, og i mindre grad også kontanthjælp mv. Det afspejler, at der fx under en 
højkonjunktur er færre ledige og dermed færre udgifter til dagpenge mv., hvilket 
overstiger virkningen af højere satsregulering, når lønningerne øges. 





Tabel 2 
Budgetposternes delfølsomheder 


Andel af BNP Del- Bidrag til 

(langbank) følsomheder budgetfaktor 

Direkte skatter i alt 0,39 
Personlige indkomstskatter 18,5 139 0,26 
Ejendomsværdiskat OF 2,00 0,01 
Arbejdsmarkedsbidrag 4,5 2,02 0,09 
Øvrige direkte skatter (inkl. kirkeskat)’ ag 0,71? 0,02 
Indirekte skatter i alt 0,27 
Punktafgifter 4,1 1,01 0,04 
Moms 10,2 2,00 0,20 
Øvrige indirekte skatter 23 0,93 0,02 
Obligatoriske bidrag til sociale ordninger 0,1 0,95? 0,00 
Udgifter til indkomstoverførsler i alt 0,23 
Dagpenge -0,9 -15,4 0,14 
Overførsler til aktiverede -0,5 -15,4 0,07 
Feriedagpenge 0,0 -5,73 0,00 
Sygedagpenge -0,7 0,72 -0,01 
Kontanthjælp -1,0 -2,64 0,03 
Øvrige indkomstoverførsler -15,4 0,062 -0,01 
Offentligt forbrug (ekskl. afskrivninger og imputerede bidrag) -23,0 0,77 -0,18 
Offentlige nyinvesteringer -3,9 0,35 -0,01 
Subsidier i alt 0,08 
Løntilskud -0,6 -13,8 0,09 
Øvrige subsidier =1.7 0:37 -0,01 
Budgetfaktor i alt 0,77 





Anm.: Andel af BNP er baseret på langbank år 2016. Negative andele af BNP angiver udgifter. 
1) … Kirkeskatten indgår i denne opgørelse forsat som en konjunkturtelateret indtægt. 

2) Delfølsomhed er baseret på underliggende delfølsomheder for underkomponenter. 

Kilde: Egne beregninger 


For det offentlige forbrug og de offentlige investeringer er der beregnet en positiv 


elasticitet. Det afspejler konjunkturdrevne pris- og lønvirkninger på udgifterne til 
offentligt forbrug og investeringer. Det reale forbrug og de reale investeringer 
påvirkes derimod ikke i beregningen, dvs. de fastlægges som en del af den øko- 
nomiske politik og reagerer ikke ”automatisk” på konjunkturændringer. 


Beregningen af de enkelte delposters elasticiteter anvendes som nævnt til at føre 
den samlede budgetfølsomhed, der er beregnet ud fra ADAM langbank, tilbage i 
tid. Endvidere føres budgetfaktoren over på de konkrete budgetandele i Finans- 
ministeriets ADAM-bank, som inkluderer skøn for konjunkturårene fra Økono- 
misk Redegørelse. 


Metoden med at beregne et bidrag til den samlede budgetfølsomhed ud fra bud- 
getandelen og en given elasticitet er imidlertid ikke velegnet for dagpenge mv., idet 
den strukturelle ledighed (og dermed dagpengenes budgetandel) er faldet mærk- 
bart over en længere historisk periode. Faldet i strukturledigheden reducerer bud- 
getandelen, men indebærer ikke nødvendigvis at de konjunkturbetingede udsving i 
dagpengeudgifterne er blevet mindre over tid. Derfor anvendes posternes andele i 
ADAMs langbank i hele den historiske periode (hvilket svarer til en antagelse om, 
at konjunkturudsving i dagpengeudgifterne for et givet konjunkturgab har været 
nogenlunde stabile over tid). 


Den samlede budgetfaktor er forholdsvis konstant omkring %4 også tilbage i tid, 77. 
figur 7. Konjunkturfølsomheden stammer især fra indtægtssiden. Det samlede no- 
minelle indtægtsprovenu øges med ca. 0,65 pct. af BNP, når output- og beskæfti- 
gelsesgabet er 1 pct. Idet indtægterne i udgangspunktet svarer til knap 45 pct. af 
BNP (nominelt), svarer det til en gennemsnitlig elasticitet på ca. 11⁄2 i forhold til 
realt BVT. 





Figur 7 Figur 8 
Budgetfaktor opdelt på indtægter og udgifter Virkning på strukturel saldo af revideret 
budgetfaktor, 2000-2016 

Kilde: Økonomisk Redegørelse, august og december 2014 og egne beregninger 


Der er også et bidrag fra udgiftssiden svarende til, at de samlede nominelle udgif- 
ter reduceres med godt 0,1 pct. af BNP, når output og beskæftigelsesgabet svarer 

til 1 pct. Det svarer til, at udgifterne under ét reduceres nominelt med ca. 1⁄4 pct., 
når output- og beskæftigelsesgabet svarer til 1 pct. 


Den isolerede virkning på den strukturelle saldo af den opdaterede budgetfaktor i 
forhold til tidligere beregninger er begrænset, jf. figur 8. 


2. Hovedrevideret nationalregnskab og overførsler til udland mv. 

Udover genberegningen af de offentlige finansers konjunkturfølsomhed er det 
hovedreviderede nationalregnskab implementeret i beregningen af den strukturelle 
saldo. Samtidig er der gennemført en række øvrige mindre metodeændringer, her- 
under for beregningen af overførsler til udlandet, jf. nedenfor. 


Implementering af hovedrevideret nationalregnskab 


Danmarks Statistik har i efteråret 2014 gennemført en hovedrevision af national- 
regnskabet (fra ESA95 til ESA2010). Hovedrevisionen af nationalregnskabet med- 
fører blandt andet en ændret afgrænsning af offentlig service og forvaltning samt 
en række omklassificeringer inden for offentlig service og forvaltning. Samtidig er 
det nominelle BNP-niveau er generelt opjusteret primært som følge af, at udgifter 
til forskning og udvikling nu indgår som investeringer. 


Den historiske revision af den faktiske saldo, som afspejler nationalregnskabsrevi- 
sionen, er forholdsvis begrænset, jf. appendiks 5A i Økonomisk Redegørelse, december 
2014, men udgør dog i perioden 2000-2013 i visse år op til + 0,3 pct. af BNP. 


De historiske revisioner af den faktiske saldo som følge af hovedrevisionen vil i 
udgangspunktet også påvirke den strukturelle saldo. Virkningen på den strukturel- 
le saldo kan imidlertid i nogle tilfælde afvige fra virkningen på den faktiske saldo. 
Det gælder primært, når ændret afgrænsning og omklassificeringer medfører æn- 
dret behandling af en budgetpost i beregningen af den strukturelle saldo. Eksem- 
pelvis har investeringer i regi af BaneDanmark hidtil indgået i den faktiske offent- 
lige saldo som en kapitaloverførsel og derfor indgået i beregningen af den struktu- 
relle saldo via et 7-års glidende gennemsnit. Med revisionen af nationalregnskabet 
inkluderes BaneDanmark i opgøtelsen af offentlig forvaltning og service, og inve- 
steringerne klassificeres på den baggrund som offentlige investeringer, som indgår 
direkte i beregningen af den strukturelle saldo år for år. 


I beregningen af den strukturelle saldo er der desuden taget særskilt stilling til 
PSO-afgiften og de tilhørende udgifter, der med revisionen af nationalregnskabet 
inkluderes i offentlig service og forvaltning. Indtægterne fra PSO-afgiften opkræ- 
ves for at dække de omkostninger, som Energinet.dk afholder, herunder primært 
tilskud til vedvarende energi. Med Aftaler om Vækstpakke 2014 blev erhvervenes 
PSO-betaling lempet ved, at en del af Energinet.dk”s omkostninger afholdes via 
finansloven. PSO-ordningen er indrettet, så indtægter og udgifter overordnet set 
er balanceret over en årrække. Der kan imidlertid være afvigelser mellem indtægter 
og udgifter i enkelte år, således at der ikke nødvendigvis er balance i hvett år. I 
beregningen af den strukturelle saldo behandles PSO-ordningen som værende 
strukturelt neutral. Eventuelle forskydninger mellem indtægter og udgifter vil så- 


ledes kun påvirke den faktiske saldo og ikke den strukturelle saldo. Den største 
numeriske afvigelse i perioden siden 2000 er ca. 0,06 pct. af BNP. 


Overførsler til udlandet underlagt det statslige delloft for driftsudgifter 
En række ovetførsler fra den offentlige sektor til udlandet har hidtil indgået i be- 


regningen af den strukturelle saldo via et 7-års glidende gennemsnit. Dermed ud- 
glattes eventuelle årlige udsving i beregningen af den strukturelle saldo, mens de 
årlige udsving slår fuldt igennem på den faktiske saldo. 


Der er imidlertid en række af disse overførsler, der er omfattet af det statslige del- 
loft for driftsudgifter. Det drejer sig om overførsler til Grønland og Færøerne 
samt udgifter til udviklingsbistand og EU-bidrag. Det har medført en asymmetri i 
udgifternes virkning på de to finanspolitiske styringsmål (hhv. udgiftsloft og struk- 
turel saldo). På den baggrund er behandlingen af de ovetførsler til udlandet, der er 
underlagt det statslige driftsloft ændret, således at udgifterne slår direkte igennem 
på den strukturelle saldo.” 





Figur 9 
Virkning på strukturel saldo af ændret strukturelt niveau for overførsler til udlandet 

Anm.: Negative tal indikerer en saldoforværring. Det bemærkes, at virkningen i 2014-16 ved et 7-års glidende gen- 
nemsnit er baseret på beregningstekniske antagelser om 2017-19, idet der endnu ikke foreligger et mellemfri- 
stet forløb på nyt nationalregnskabsgrundlag. Den direkte virkning på den strukturelle saldo i 2015 og 2016 
er korrigeret for den forsinkede implementering af den danske EU-rabat svarende til korrektionen af de 
statslige dellofter for drift i 2015 og 2016. 

Kilde: Danmarks Statistik, Økonomisk Redegørelse, december 2014 og egne beregninger 


Den ændrede behandling af overførsler til udlandet omfattet af det statslige delloft 
for drift afspejler et metodevalg baseret på hensynet til symmetri mellem lofts- 


5 Det bemærkes, at størstedelen af de loftsbelagte udgifter til udviklingsbistand er tilsagnsbudgetteret på 
finansloven, hvorimod virkningen på den faktiske offentlige saldo svarer til den faktiske udbetalingsprofil. 
Der vil således typisk være forskel på loftsvirkningen og saldovirkningen af udgifter til udviklingsbistand. I 
beregningen af den strukturelle saldo korrigeres der for 2014 (første loftsår) og frem for forskellen mellem 
tilsagn og afløb. 

virkning og strukturel saldo-virkning.” Virkningen af den ændrede behandling 
varierer fra år til år afhængig af udgifternes udsving, jf. figur 9. 


Strukturelt BNP 

Endelig opgøres strukturel saldo nu i pct. af strukturelt BNP snarere end faktisk 
BNP (hvor strukturelt nominelt BNP i beregningen udgøres af faktisk BNP korri- 
geret for størrelsen af outputgabet). Dermed undgås det, at konjunktureffekter 
påvirker den opgjorte strukturelle saldo via nævneren. 


Ændringen indebærer, at strukturelle overskud i en højkonjunktur fremstår margi- 
nalt højere (fordi nævneren nu er mindre), mens strukturelle underskud i en lav- 
konjunktur fremstår marginalt lavere (fordi nævneren strukturelt BNP er større 
end faktisk BNP). Så længe den strukturelle saldo ikke er meget forskellig fra nul, 
er virkningen yderst beskeden. 


3. Virkning af nyt NR og metodeændringer i forhold til ØR august 2014 
For perioden 2000-2013 er skønnene for den strukturelle saldo påvirket dels af de 
metodeændringer, der knytter sig til den egentlig konjunkturrensning af finanserne 
(ændret budgetfaktor og gab-vægtning samt reviderede skøn for output- og be- 
skæftigelsesgab), dels af de ændringer, der afspejler det nye nationalregnskab fra 
Danmarks Statistik samt ændret behandling af de overførsler til udlandet, der hø- 
rer under delloftet for driftsudgifter, mv. Mens ændringerne vedrørende konjunk- 
turrensningen kan siges at være udtryk for en måleusikkerhed i opgørelsen af struk- 
turel saldo, der ikke gør sig gældende for faktisk saldo, er de øvrige forhold (nati- 
onalregnskabsrevisionen og behandlingen af bestemte poster) udtryk for ændrede 
opgøtelser og afgrænsninger. Disse øvrige forhold er således ikke udtryk for en 
egentlig beregningsusikkerhed i opgørelsen af den strukturelle saldo. 


For 2014-16 afspejler ændringer i skønnene for den strukturelle saldo fra august- 
til december-vurderingen endvidere også ændrede skøn for de offentlige finanser 
— fx en nedjustering af det skønnede offentlige forbrug i 2014 og en lang række 
andre justeringer, herunder afledt af ændret konjunktur. 


I det følgende gennemgås ændringerne i skønnene for den strukturelle saldo fra 
august til december med fokus på de ændringer, der skyldes metodeopdateringen 
(dvs. i hovedsagen afgrænset til 2000-2013 og kun med behandling af 2014-16 på 
områder, hvor de isolerede virkninger af ændret metode kan opgøres). 


Konjunkturrensningen: Justeringerne i selve metoden til konjunkturrensning — dvs. 
den opdaterede budgetfaktor og justeret vægtning mellem henholdsvis outputgab- 
og beskæftigelsesgabet — har relativt begrænsede virkninger på den strukturelle 
saldo i de enkelte år (maksimalt 0,1 pct. af BNP), dog med undtagelse af 2006-08 





6 Der kan være andre udgifter omfattet af delloftet for drift, som i beregningen af den strukturelle saldo 
indgår via et 7-års glidende gennemsnit. Det gælder eksempelvis visse kapital- og investeringstilskud. Da de 
samlede udgifter til investeringstilskud og kapitalindskud varierer relativt meget fra år til år, er beregningen af 
det strukturelle niveau for disse udgiftsposter fastholdt som et 7-års glidende gennemsnit. 

og navnlig 2009, hvor forskellen udgør op til 0,4 pct. af BNP, jf. figur 10. Det af- 
spejler primært den ændrede gab-vægtning og er belyst ovenfor, jf. boks 1. 











Figur 10 Figur 11 
Isoleret virkning af opdateret budgetfaktor og Isoleret virkning af opdaterede output- og 
gabvægtning beskæftigelsesgab 
Pct. af strukturelt BNP Pct. af strukturelt BNP Pct. af strukturelt BNP Pct. af strukturelt BNP" 

— December 2014 — December 2014 
Kilde: Økonomisk Redegørelse, august og december 2014 og egne beregninger 





De opdaterede output- og beskæftigelsesgab har en ca. neutral virkning i gennem- 
snit hen over årene, men har dog en mærkbar betydning i navnlig årene 2009- 
2011. I disse år estimeres konjunkturgabet til at være større end i de tidligere vur- 
deringer. Det større konjunkturgab indebærer, at en større del af de faktiske un- 
derskud i perioden tilskrives de dårlige konjunkturer, hvilket indebærer, at den 
strukturelle saldo vurderes tilsvarende bedre end tidligere skønnet, 77. figur 11. 


De to forhold under ét er omtrent neutrale for den strukturelle saldo i 2009 samt i 
2012-13, men styrker skønnet for den strukturelle saldo med ca. 1⁄4 pct. af BNP i 
2010-2011. Betydningen af de to forhold under ét kan ikke opgøres for 2014-16, 
fordi ændringen af gabene fra august til december ikke blot afspejler de opdatere- 
de beregninger med hovedrevideret nationalregnskab osv., men også ændrede 
konjunktur- og beskæftigelsesskøn. 


Øvrige ændringer: De ændringer i den opgjorte strukturelle saldo, der følger af de nye 
nationalregnskabstal for de offentlige finanser samt af den ændrede behandling af 
overførsler til udlandet mv., er for en række historiske år mærkbare, jf. de grønne 
søjler i figur 12. 1 2011 og 2012 opjusteres den strukturelle saldo med ca. 0,2, mens 
der er en lille nedjustering på 0,1 i 2013 For årene før 2008, dvs. før den globale 
finanskrise, er ændringerne i nogle tilfælde på op til 0,4 pct.-point. 


I nogle år forstærker de forskellige ændringer hinanden, mens de i andre år har 
tendens til at opveje hinanden. Samlet er der tendens til nedjustering af den struk- 
turelle saldo i 2000-2004, mens saldoen er opjusteret i 2005-12 (undtagen 2008). 
De ændringer, der kan henføres til anden behandling af overførsler til udland samt 
nyt nationalregnskab, står for ca. halvdelen af de samlede ændringer i 2000-2013, 
mens ændrede gab-skøn står for størstedelen af resten. Opdateringen af selve me- 


toden til konjunkturrensning af finanserne (for givne gab) har således kun — bort- 


set fra i enkelte år — begrænset betydning, jf. ovenfor. 





Figur 12 
Sammenligning af strukturel saldo i ØR august 2014 og ØR december 2014 

Der er usikkerhed forbundet med dekomponeringen af skønsrevisionerne. Revisionen som følge af nyt nati- 
onalregnskab, overførsler til udlandet og øvrige forhold er beregnet residualt på baggrund af de isolerede 
virkninger af opdateret budgetfaktor, gabvægtning og opdaterede gabberegninger. 


Kilde: Økonomisk Redegørelse, august og december 2014 og egne beregninger 

Bilag 1: Robusthed af budgetfaktor og gabvægtning 

Dette bilag gennemgår en række robusthedstests af den valgte metode til konjunk- 
turrensning af finanserne. Robustheden vurderes bl.a. i forhold til længden og 
formen af konjunkturcyklerne og med hensyn til sammensætningen af konjunk- 
turudsvingene i efterspørgslen. 


I den første robusthedstest antages stødene at være kortere end i den centrale 
beregning, nemlig karakteriseret ved fire faser af 2-årige stød i hver konjunkturcy- 
kel i stedet for 3-årige faser, jf. figur 13. Estimationens forklaringsgrad er uændret 
høj og standardafvigelserne på residualerne er uændret lav, jf. figur 14. Den samle- 
de budgetelasticitet (x; + &,) svarer til 0,76, dvs. grundlæggende som i den centrale 
beregning, jf. tabel 3. Den relative vægt på output- og beskæftigelsesgabet forsky- 
des lidt i retning af større vægt på beskæftigelsesgabet (ca. 70 mod 60 pct. i den 
centrale antagelse). Den fejl, der begås ved at anvende de centrale antagelser (0,77 
og 40/60) er imidlertid lille: standardafvigelsen på forskellen mellem den ADAM- 
beregnede konjunkturpåvirkning og den anvendte metode er ca. 0,07 pct. af BNP. 





Figur 13 Tabel 3 
KBy, BVT- og beskæftigelsesgab i Estimationsresultat 
simulationen 

Anm.: ***; signifikant på 0,005 niveau 
Kilde: Egne beregninger 


I den anden robusthedstest ændres formen på konjunkturcyklen, så der i stedet 
for skiftevis positive og negative stød optræder den modsatte rækkefølge i kon- 
junkturcykel nummer to, dvs. der indtræffer et ”double-dip” i midten af forløbet 
og afsluttes med en positiv fase, Jf. figur 14. 


Estimationens forklaringsgrad er også i dette tilfælde høj, men standardafvigelsen 
på residualerne er større end i den centrale beregning, jf. tabel 3. Den samlede bud- 
getelasticitet (x; + «,) svarer igen til 0,76, dvs. grundlæggende det samme som i 
den centrale beregning. Den relative vægt på output- og beskæftigelsesgabet for- 
skydes i modsat retning af det første eksempel, nemlig i retning af en lavere vægt 
på beskæftigelsesgabet (57 pct. mod 60 pct. i den centrale antagelse). Som før er 
den fejl, der begås ved at anvende de centrale antagelser dog lille: standardafvigel- 


sen på fejlen udgør i dette tilfælde ca. 0,14 pct. af BNP svarende til standardafvi- 
gelsen på fejlen ved den estimerede konjunkturrensning. 





Figur 14 Tabel 3 
KBy, BVT- og beskæftigelsesgab i Estimationsresultat 
simuleringen 

Anm.: ***; signifikant på 0,005 niveau 
Kilde: Egne beregninger 


Efterspørgselssammensætning 

De resterende robusthedstests vedrører efterspørgselssammensætningens betyd- 
ning for konjunkturpåvirkningen af finanserne. Denne illustreres i første omgang 
ved, at serierne af stød til eksport, privatforbrug og investeringer i den centrale 
beregning gennemføres ét ad gangen. 


Dette er formentlig forholdsvis usandsynlige antagelser i praksis, fordi de stød til 
forventninger mv., som påvirker husholdningernes forbrugsefterspørgsel og virk- 
somhedernes investeringer, som hovedregel vil være positivt korrelerede, når der 
ses henover hele konjunkturcykler. Det samme gælder mht. stød til eksogene fak- 
torer og forventninger mv., som påvirker den udenlandske økonomi (navnlig eu- 
roområdet) og Danmark. 


Derfor ses afslutningsvist på en række stokastiske stød, som tillader, at det relative 
forhold mellem stødene til hver efterspørgselskomponent kan variere henover 
konjunkturforløbene, men samtidig sikrer en positiv korrelation mellem efter- 
spørgselsstødene. 


Eksportstød. Først stødes kun til eksporten, og ADAM-modellens sædvanlige lig- 
ninger generer en reaktion i investeringer og forbrug, der tidsmæssigt følger svin- 
gene i eksporten, jf. figur 15. I denne situation udgør den estimerede budgetfaktor 
knap 0,7, dvs. svarende til ca. 90 pct. af den centrale antagelse, 77. tabel 4. 

Kilde: Egne beregninger 


Den fejl, der begås ved at anvende de centrale antagelser om konjunkturrensnin- 
gen på dette tilfælde, er illustreret i figur 16. Overordnet følger den centrale bereg- 
ningsmetode de modelberegnede konjunkturbidrag relativt godt, men der sker 
løbende en vis overvurdering af de ”sande” (modelberegnede) konjunkturbidrag. 
Standardafvigelsen på fejlen udgør 0,08 pct. af BNP. 





Tabel 4 
Estimationsresultater 


Kun Kun 

Kunjeksport privatforbrug investeringer Samlet 
c -0,04 -0,01 0,00 -0,06 
a4 0,24*** 0,42*** 033 0,30*** 
a2 0,45 0,537 0,45" 0,47 
Samlet budgetfaktor (a4+ az) 0,69 0/95 0,78 077 
R? 0,998 0,998 0,995 0,998 
Standardafvigelse på residual 
(procent af BNP) 0,02 0,01 0,01 0,05 





Kilde: Egne beregninger 


Privatforbrug. Ved stød kun til privatforbruget er saldopåvirkningen omvendt lidt 
større end i de centrale antagelser (ved givet konjunkturgab). Stødet er vist i /øgur 
17, og igen reagerer investeringerne medløbende, mens eksporten reagerer svagt 
modsat som følge af konkurrenceevneforværringer og -forbedringer gennem for- 
løbet. Den estimerede budgetfaktor udgør nu ca. 0,95, hvilket er ca. 20 pct. højere 
end den centrale antagelse. Det ses også af figur 18, at der generelt beregnes et 
mindre konjunkturbidrag med de centrale antagelser, end i ADAM- 


modelberegningen for dette stød. Standardafvigelsen på fejlen udgør i 0,07 pct. af 
BNP. 

Figur 17 
Udsving i efterspørgselskomponenter 


Figur 18 
Konjunkturrensning 

Kilde: Egne beregninger 


Investeringer. Ved stød til investeringerne er der kun en lille endogen reaktion i 
ADAM-modellen for privatforbrug og eksport, 77. figur 19. Her udgør den estime- 


rede budgetfaktor ca. 0,78, dvs. grundlæggende svarende til den centrale antagelse. 


Derfor matcher det beregnede konjunkturbidrag også det, som findes i ADAM- 


modellen i dette stød, jf. figur 20. Standardafvigelsen på fejlen udgør 0,01 pct. af 
BNP. 





Figur 19 Figur 20 

Kilde: Egne beregninger 


Afvigelser i de relative stød til efterspørgselskomponenterne (stokastiske stød) 

For at give et indtryk af, hvad forskelle i efterspørgselssammensætningen i forskel- 
lige konjunkturforløb kan betyde i praksis, er der gennemført en række modelbe- 
regninger, hvor de relative stød afviger i hver konjunkturfase. Konkret er der ge- 
nereret tilfældige tal mellem 0,25 og 2 som anvendes til at skalere stødene til hen- 
holdsvis eksport, privatforbrug og investeringer i hver 3-årig periode. Det relative 
forhold mellem stødene til to efterspørgselskomponenter kan altså variere med op 
til en faktor 8 i forhold til det centrale forløb. Der er fortsat antaget tidsmæssigt 

sammenfald mellem de positive henholdsvis de negative stød til hver efterspørg- 
selskomponent. Andre antagelser er også mulige. 


Nedenfor vises de tilfældigt genererede udsving i efterspørgselskomponenter, jf. 
figur 23,25 og 27. For de tre af stødene, som afviger mest fra standardstødet, vises 
de modelberegnede konjunkturpåvirkninger i hvert forløb sammenlignet med de 
konjunkturbidrag, som beregnes med den centrale metode, jf. figur 24,26 og 28. 


Selvom stødene afviger inden for hver af de 3-årige konjunkturfaser, er der ten- 
dens til, at forskellene mellem de fem forløb jævner ud set over længere perioder. 
Det skyldes dels, at der nogle gange trækkes store, andre gange små stød for hver 
efterspørgselstype. Det skyldes imidlertid også de endogene reaktioner i økonomi- 
en, hvor fx positive stød til eksporten har tendens til også at øge erhvervsinveste- 
ringer og privatforbrug. Det forhold, at stød til én efterspørgselskomponent kan 
sprede sig til andre, bidrager alt andet lige til at stabilisere efterspørgselssammen- 
sætningen. Set over hele den 24-årige periode svinger privatforbrug og investerin- 
ger (relativt til eksporten) lidt mere i stød 1, nogenlunde det samme i stød 2, og 
relativt mindre i stød 3-5 end med de centrale antagelser, jf. figur 21. Det er især en 
større andel af privatforbrugsudsving eller mindre andel af eksportudsving (hvor 
forholdet mellem de to er vist i de mørkeblå søjler), der vil tendere til at øge bud- 
getvirkningerne af et givet output- og beskæftigelsesgab. 


Standardafvigelsen på de opgjorte ”målefejl” ved standardmetoden (dvs. med en 
samlet budgetfaktor på 0,77 og gabvægtning på 40/60) svarer i forløbene til ca. 
0,05-0,1 pct. af BNP, jf. figur 22. Det er en lidt større standardafvigelse end hvis 
budgetelasticitet og gab-vægtning var genestimeret på hvert af de stokastiske for- 
løb, jf. de mørkeblå søjler i figur 22. 


Samlet forekommer konjunkturrensningen at være relativt robust i forhold til de 
alternative efterspørgselssammensætninger, der er beregnet med de her beskrevne 





antagelser. 
Figur 21 Figur 22 
Relative udsving i efterspørgselskomponenter Standardafvigelse på residualer i 

Kilde: Egne beregninger. 

Figur 23 
Udsving i privatforbrug i de 5 stød 

Figur 24 
Stød 1: Konjunkturrensning 


Pct. af BNP i grundforløb Pct. af BNP i grundforløb: 


4) 4 
3] 3 
2 + t2 














Ei H-2 
-3 7 SS 
-4 -4 


2016 2019 2022 2025 2028 2031 2034 2037 
== Konjunkturrensning pba. metodeopdatering 


—Kby i simulering 





Figur 25 
Udsving i eksport i de 5 stød 

Figur 26 
Stød 3: Konjunkturrensning 

Figur 27 
Udsving i investeringer i de 5 stød 

Figur 28 
Stød 5: Konjunkturrensning 

Kilde: Egne beregninger. 

